# נובוסוקה קישי

נוֹבּוּסוּקֶה קישי
岸 信介|  |
|
לידה |
13 בנובמבר 1896 ימאגוצ'י, יפן  |
|
פטירה |
7 באוגוסט 1987 (בגיל 90) Tokyo Medical University Hospital, שינג'וקו, יפן  |
|
מקום קבורה | Tabuse, Fuji Cemetery  |
|
שם לידה | 佐藤信介  |
|
מדינה |
יפן |
|
מקום מגורים | Gotemba  |
|
השכלה | * האוניברסיטה הקיסרית של טוקיו
* First Higher School
* Yamaguchi Prefectural Yamaguchi High School
 |
|
מפלגה |
המפלגה הליברלית-דמוקרטית |
|
בת זוג | Yoshiko Kishi (3 בנובמבר 1919 – יוני 1980 (כ־60 שנה))  |
|
ילדים | Yōko Abe, Nobukazu Kishi  |
|
פרסים והוקרה | * הסרט הגדול של מסדר פרחי הפאולוניה
* מסדר האוצר הקדוש, דרגה 5
* מדליית הכבוד הצבאית
* מסדר העיט האצטקי
* מסדר העננים מבשרי הטובות
* הצלב הגדול דרגה ראשונה של מסדר הכבוד של הרפובליקה הפדרלית של גרמניה
* מדליית השלום של האו"ם (1979)
* הצלב הגדול של מסדר הכבוד של הרפובליקה הפדרלית של גרמניה
* השרשרת הגדולה של המסדר העליון של החרצית הביצנית
* הצלב הגדול של מסדר הצלב הדרומי
 |
|
חתימה |   |
|

ראש ממשלת יפן ה־56, 57|
25 בפברואר 1957 – 19 ביולי 1960 (3 שנים ו־4 חודשים) |
| מונרך בתקופה |
הירוהיטו |
|
→ טנזן אישיבאשיהאיאטו איקדה ← |

 |
|   |

**נוֹבּוּסֻקֶה קִישִׁי** (ביפנית: 岸 信介;‏ 13 בנובמבר 1896 – 7 באוגוסט 1987) היה פוליטיקאי יפני וראש ממשלת יפן ה-56 וה-57.

## ראשית חייו

קישי נולד בעיירה טבוסה שבמחוז ימאגוצ'י בשם נובוסוקה סטו, אך עזב את משפחתו בגיל צעיר ואומץ על ידי משפחת קישי.

## קריירה פוליטית

### באימפריה היפנית

קישי למד באוניברסיטת טוקיו, והצטרף למשרד המסחר והתעשייה ב-1920. הוא היה אחד מהפקידים הבכירים שהיו אמונים על פיתוח מנצ'וקוו ב-1935. תחת ניהולו נוצלה האוכלוסייה הסינית עבור עבודה בכפייה, ומאוחר יותר נעצר בגין כך כחשוד בפשעי מלחמה. ראש ממשלת יפן דאז, הידקי טוג'ו, שבעצמו שירת במנצ'וקוו, מינה את קישי לתפקיד שר המסחר והתעשייה ב-1941, תפקיד בו החזיק עד כניעת יפן ב-1945. מלבד זאת, הוא קיבל מושב בבית הנבחרים של יפן ב-1942. כשאר חברי ממשלת יפן מתקופת המלחמה, נכלא קישי בכלא סוגמו על ידי הרשויות האמריקאיות. בניגוד לטוג'ו ולמספר חברי ממשלה נוספים, שוחרר קישי ב-1948, ולא עמד למשפט בבית הדין הבינלאומי הצבאי למזרח הרחוק. עם זאת, נאסרה עליו כל פעילות פוליטית בשל טיהור המערכת הפוליטית על ידי רשויות הכיבוש.

### חזרה לפוליטיקה

עם סיום תקופת הכיבוש ב-1952, שב קישי לפעילות פוליטית, והיה ממקימי מפלגת "האיגוד לשיקום יפן", שאיחדה מספר חברי מפלגת ריקן מינסייטו ובירוקרטים בכירים, ושמאמורו שיגמיצו היה מנהיגה. המפלגה הייתה אנטי-קומוניסטית, הביעה תמיכה בעסקים קטנים ובינוניים, תמכה בחיזוק הקשרים הכלכליים עם ארצות הברית ובשינוי החוקה. האיגוד נכשל בבחירות הראשונות בו השתתף ב-1952, מכיוון שלא היה ערוך לבחירות.

קישי הצטרף למפלגה הליברלית של שיגרו יושידה, יריבתו בבחירות של 1952, מכיוון שראה בכך דרך להיכנס לממשלה ולהשפיע על מדיניותה. תחילה התנגד יושידה להצטרפותו של קישי, אך לאחר שהוכיח את תרומתו בגיוס הון ופוליטיקאים למפלגה, התפתחה בין השניים מערכת יחסים תקינה. קישי התמודד על מושב בדיאט של יפן ב-1953, בבחירות הראשונות שנערכו לאחר מלחמת העולם השנייה, כנציג המפלגה הליברלית, וניצח. הוא המשיך להיבחר שמונה פעמים נוספות עד פרישתו מהחיים הפוליטיים ב-1979.

#### כראש ממשלה

המפלגה הליברלית והמפלגה הדמוקרטית התאחדו ב-1955 ויצרו את המפלגה הליברלית-דמוקרטית, שבראשה עמד איצ'ירו הטויאמה. לאחר שהעמידה שני ראש ממשלה, נבחר קישי לעמוד בראש המפלגה הליברלית-דמוקרטית, וב-1957 החליף קישי את טנזן אישיבאשי בראשות הממשלה, לאחר שהאחרון לקה בשבץ מוחי. בשנתו הראשונה בתפקיד פעל קישי רבות לשיפור היחסים הבינלאומיים של יפן. יפן הצטרפה למועצת הביטחון של האו"ם, שילמה פיצויים לאינדונזיה, חתמה על הסכם סחר בינלאומי עם אוסטרליה וחתמה על הסכמי שלום עם צ'כוסלובקיה ועם פולין. קישי ביקר אף בבואנוס איירס, ארגנטינה, ב-1959.

קישי שאף לשנות את הסכמי הביטחון שחתמה יפן עם ארצות הברית. בנובמבר 1959 הציג קישי בפני הדיאט את הצעתו לשינוי ההסכמים. מכיוון שהדיון, ולאחר מכן ההצבעה, נערכו ללא נוכחות האופוזיציה, עורר המהלך גל מחאה מול בניין הדיאט. אף על פי שכ-500 אנשים נפצעו במהלך המחאות בחודש הראשון, התייחס אליהן קישי בזלזול. לאחר שנרגעה המחאה, נסע קישי לוושינגטון די. סי., ובינואר 1960 שב ליפן עם האמנה לשיתוף פעולה והגנה בין ארצות הברית ויפן. האמנה החדשה לא התקבלה בחיוב בקרב הציבור היפני, וקמו מחאות שקראו לביטולה. ביוני, בעודו בדרכו לשדה התעופה, נאלץ דובר הבית הלבן ג'יימס האגרט'י להתבצר ברכבו מכיוון שהותקף על ידי מפגינים, ובסוף נחלץ באמצעות מסוק. לפיכך, ביקש קישי מנשיא ארצות הברית דווייט אייזנהאואר לדחות את ביקורו ליפן. בצל גל המחאות שעוררה אמנת הביטחון, נאלץ קישי להתפטר מראשות הממשלה, והוא עשה כן ב-15 ביולי 1960. היאטו איקדה החליף אותו בתפקידו.

קישי נחשב לאחד מאנשי המפתח שיסדו את "מערכת 1955", תקופה ארוכה בה נותרה המפלגה הליברלית-דמוקרטית בשלטון. תפקידו בממשלה בסוף שנות ה-50 היה גישור בין המפלגה הליברלית-דמוקרטית ליריבתה הפוליטית, המפלגה הסוציאל-דמוקרטית. פעילותו בממשלה תוארה כראשיתו של מפעל הלבנת ההון הגדול ביותר בהיסטוריה של הפוליטיקה של יפן.

## משפחתו

אחיו הביולוגי, אייסאקו סאטו, שימש גם הוא ראש ממשלת יפן. גם נכדו שינזו אבה כיהן בתפקיד זה.

## קישורים חיצוניים

 מדיה וקבצים בנושא **נובוסוקה קישי** בוויקישיתוף
* ריצ'רד סמואלס, Kishi and Corruption: An Anatomy of the 1955 System‏, Japan Policy Research Institute Working Paper No. 83, דצמבר 2001.
* נובוסוקה קישי, באתר אנציקלופדיה בריטניקה (באנגלית)

## הערות שוליים